**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 29 mai 2025**

 Şedinţa începe la orele 0900.

 Se intonează Imnul de Stat.

 Convocarea şedinţei a fost făcută de către primarul municipiului prin Dispoziţia primarului nr. 165/2025.

 Sunt prezenţi domnii: Negură Mihăiţă – primar, Berențan Corneliu Petru – viceprimar şi doamna Erhan Rodica - secretar general al municipiului.

 Au fost invitați şi participă la şedinţă: Florescu Iuliana, Erhan-Vicol Daniela, Niță Luminița, Latiș Mihai, Melen Daniel și Bogoș Nicoleta.

 Şedinţa este deschisă de domnul preşedinte Lițu Nicolae, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți toți consilierii locali, astfel încât şedinţa este legal constituită şi îşi poate desfăşura lucrările.

 Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 23.05.2025.

 2.Proiect de hotărâre numărul 60/12.05.2025 privind aprobarea contului de execuţie al bugetului general al municipiului Câmpulung Moldovenesc pe trimestrul I 2025.

 Aviz comisii: Comisia economică, Comisia urbanism, Comisia învățământ și Comisia juridică.

 Raport de specialitate: Direcția economică.

 3.Proiect de hotărâre numărul 61/12.05.2025 privind atestarea Inventarului bunurilor care aparțin domeniului privat al municipiului Câmpulung Moldovenesc.

 Inițiator: Primarul municipiului.

 Aviz comisii: Comisia urbanism și Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 4.Proiect de hotărâre numărul 62/12.05.2025 pentru acceptarea donației fără sarcini, în domeniul public al municipiului Câmpulung Moldovenesc, a imobilului identificat cu numărul cadastral 43977 Câmpulung Moldovenesc.

 Inițiator: Primarul municipiului.

 Aviz comisii: Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 5.Proiect de hotărâre numărul 63/12.05.2025 cu privire la aprobarea modalităților de valorificare a unui volum brut de masă lemnoasă de 492.52 mc, din proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 6.Proiect de hotărâre numărul 64/12.05.2025 pentruaprobarea propunerilor de criterii privind stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția tehnică și urbanism și Compartiment juridic.

 7.Proiect de hotărâre numărul 65/12.05.2025 privind aprobarea Organigramei, statului de funcţii şi a numărului de personal la Spitalul de Psihiatrie Câmpulung Moldovenesc.

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 8.Proiect de hotărâre numărul 66/12.05.2025 privind transformarea funcției publice vacante de execuție de inspector, cl. I, grad profesional principal în inspector, cl.I, grad profesional superior, în cadrul Centrului național de informare și promovare turistică - Serviciul de evidență și informare.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția administrație publică, Direcția economică și Compartiment juridic.

 9.Proiect de hotărâre numărul 67/12.05.2025 privind transformarea funcției contractuale vacante de execuție de economist, grad IA în economist, grad debutant, în cadrul Compartimentului financiar – contabil, administrativ – Muzeul ,,Arta Lemnului” – Câmpulung Moldovenesc.

 Inițiator: Primarul municipiului.

 Aviz comisii: Comisia economică și Comisia învățământ.

 Raport de specialitate: Direcția administrație publică, Direcția economică și Compartiment juridic.

 10.Proiect de hotărâre numărul 68/12.05.2025 **privind aprobarea rezultatului final al evaluării managementului la Biblioteca Municipală Câmpulung Moldovenesc, pentru anul 2024.**

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 11.Informarea Direcției tehnice și urbanism nr. 14723 din 08.05.2025.

 12.Adresele Instituției Prefectului – Județul Suceava nr. 3748/10/3/2025 și 5585/10/3/2025.

 13.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul primar solicită suplimentarea ordinii de zi cu un proiect de hotărâre care are caracter de urgență.

 -Proiect de hotărâre numărul 72/28.05.2025 privind acordarea mandatului special Asociației Județene pentru Apă și Canalizare Suceava să exercite atribuțiile de autoritate publică tutelară locală, în procedura de selecție și nominalizare a 7 membri în Consiliul de administrație al Societății ACET S.A. Suceava.

 Inițiator: Primarul municipiului.

 Aviz comisii: Comisia juridică.

 Raport de specialitate: Serviciul gospodărire municipală și Compartiment juridic.

 Se supune la vot suplimentarea ordinii de zi. Se votează cu 19 voturi ,,pentru”

 Se supune la vot ordinea de zi pe ansamblu. Se votează cu 19 voturi ,,pentru”.

 D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Domnul consilier local Paziuc Lucian anunță că nu va participa la dezbateri și la vot la proiectul de hotărâre 65/12.05.2025 privind aprobarea Organigramei, statului de funcţii şi a numărului de personal la Spitalul de Psihiatrie Câmpulung Moldovenesc.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 23.05.2025).**

Nu sunt obiecţii.

Se supune la vot. Se votează cu 19 voturi „pentru”.

 **Se trece la punctul 2 de pe ordinea de zi (Proiect de hotărâre numărul 60/12.05.2025 privind aprobarea contului de execuţie al bugetului general al municipiului Câmpulung Moldovenesc pe trimestrul I 2025).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi „pentru”, nu a votat dl. consilier Alboi – Țuvec Constantin.

Hotărârea a fost adoptată.

 **Se trece la punctul 3 de pe ordinea de zi (Proiect de hotărâre numărul 61/12.05.2025 privind atestarea Inventarului bunurilor care aparțin domeniului privat al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 19 voturi „pentru”.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 62/12.05.2025 pentru acceptarea donației fără sarcini, în domeniul public al municipiului Câmpulung Moldovenesc, a imobilului identificat cu numărul cadastral 43977 Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 2 avizează favorabil proiectul de hotărâre.

Nu sunt discuții

Se supune la vot secret proiectul de hotărâre. Se votează cu 18 voturi „pentru” și 1 consilier nu a votat.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 63/12.05.2025 cu privire la aprobarea modalităților de valorificare a unui volum brut de masă lemnoasă de 492.52 mc, din proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 17 voturi „pentru” și 2 ,,abțineri” (dnii. consilieri Popescu și Cocuța-Piticar).

 Hotărârea a fost adoptată.

 **Se trece la punctul 6 de pe ordinea de zi (Proiect de hotărâre numărul 64/12.05.2025 pentruaprobarea propunerilor de criterii privind stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 19 voturi „pentru”.

 Hotărârea a fost adoptată.

 **Se trece la punctul 7 de pe ordinea de zi (Proiect de hotărâre numărul 65/12.05.2025 privind aprobarea Organigramei, statului de funcţii şi a numărului de personal la Spitalul de Psihiatrie Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 18 voturi ,,pentru”, nu participă la vot dl. consilier Paziuc.

 Hotărârea a fost adoptată.

 **Se trece la punctul 8 de pe ordinea de zi (Proiect de hotărâre numărul 66/12.05.2025 privind transformarea funcției publice vacante de execuție de inspector, cl. I, grad profesional principal în inspector, cl.I, grad profesional superior, în cadrul Centrului national de informare și promovare turistică - Serviciul de evidență și informare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 17 voturi ,,pentru” și 2 voturi ,,împotrivă” (dnii. consilieri Popescu și Cocuța-Piticar).

 Hotărârea a fost adoptată.

 **Se trece la punctul 9 de pe ordinea de zi (Proiect de hotărâre numărul 67/12.05.2025 privind transformarea funcției contractuale vacante de execuție de economist, grad IA în economist, grad debutant, în cadrul Compartimentului financiar – contabil, administrativ – Muzeul ,,Arta Lemnului” – Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 19 voturi ,,pentru”.

 Hotărârea a fost adoptată.

 **Se trece la punctul 10 de pe ordinea de zi (Proiect de hotărâre numărul 68/12.05.2025** **privind aprobarea rezultatului final al evaluării managementului la Biblioteca Municipală Câmpulung Moldovenesc, pentru anul 2024).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

 Se supune la vot secret proiectul de hotărâre. Se votează cu 18 voturi ,,pentru” și 1 consilier nu a votat.

 Hotărârea a fost adoptată.

Dl. președinte de ședință – consultă comisia juridică dacă are nevoie de pauză pentru discutarea proiectului de hotărâre introdus suplimentar pe ordinea de zi.

Nu avem nevoie de pauză, comisia juridică a studiat proiectul introdus suplimentar pe ordinea de zi.

Se trece la discutarea proiectului de hotărâre introdus suplimentar pe ordinea de zi:

 -Proiect de hotărâre numărul 72/28.05.2025 privind acordarea mandatului special Asociației Județene pentru Apă și Canalizare Suceava să exercite atribuțiile de autoritate publică tutelară locală, în procedura de selecție și nominalizare a 7 membri în Consiliul de administrație al Societății ACET S.A. Suceava.

 Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Serviciului gospodărire municipală și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi ,,pentru”.

Hotărârea a fost adoptată.

 **Se trece la punctul 11 de pe ordinea de zi (Informarea Direcției tehnice și urbanism nr. 14723 din 08.05.2025).**

 Nu sunt discuții.

 **Se trece la punctul 12 de pe ordinea de zi (Adresele Instituției Prefectului – Județul Suceava nr. 3748/10/3/2025 și 5585/10/3/2025).**

 Nu sunt discuții.

 **Se trece la punctul 13 de pe ordinea de zi (Diverse).**

Dl. primar – informează și detaliază stadiul proiectelor și a investițiilor din oraș. Aparatul de specialitate lucrează la documentația în vederea accesării unui împrumut pentru a susține și cofinanța proiectele pe fonduri europene. Mulțumesc și felicit colegii pentru munca depusă în cadrul proiectelor și a investițiilor. Mâine la ora 10 am convocat o întâlnire cu conducerea firmei Dimex și Calcarul pentru a stabili un grafic de execuție a tuturor lucrărilor de readucere a străzilor la forma inițială. Având în vedere că la ultima ședință extraordinară, dl. consilier Popescu a adus jigniri și cuvinte urâte la adresa mea și cu tentă clară de incompetență, în acest sens, am decis ca în momentul interpelării domnilor consilieri Popescu și Cocuța-Piticari să părăsesc sala de ședință cu acordul președintelui de ședință. Vă rog ca solicitările dvs. să-mi fie adresate în scris. Nu voi permite nimănui să mă jignească pe mine ori pe funcționarii acestei instituții, deoarece eu respect pe toată lumea și aștept ca respectul să fie reciproc. Eu sunt obișnuit cu critica, dar una este critica și alta este jignirea însoțită de cuvinte urâte. Consiliul local trebuie să fie civilizat și cu respect reciproc. Îmi voi menține decizia în următorii 3 ani de mandat.

Dl. consilier local Popescu – dvs. nu sunteți șeful meu.

Dl. primar părăsește sala de ședință.

Dl. consilier local Boicu – am câteva întrebări/probleme, le voi adresa când va fi dl. primar în sală.

Dl. consilier local Varvaroi – adresează o invitație la un eveniment cu multiple conotații pentru municipiul nostru. Detaliază evenimentul. Acest eveniment are loc mâine 30.05.2025, orele 18 în sala Școlii generale nr. 2. Invitațiile se pot procura de la magazinul ProVogue și Ing Service. Este nevoie de susținerea tuturor, deoarece momentele culturale trebuie promovate în comunitatea noastră.

Dl. primar întră în sala de ședință.

Dl. consilier local Boicu – mulțumim de informarea cu privire la investițiile din orașul nostru. Aveți ceva noutăți despre reabilitarea Stației de Epurare și despre Stația de la Fabrica Rarăul? După cum știți, noi am aprobat în 2017 un regulament privind supraimpozitarea clădirilor/terenurilor neîngrijite. A fost o perioadă când au fost analizate acele clădiri, ideal ar fi ca comisia să se întâlnească și să analize clădirile din zona centrală a orașului, deoarece începem să devenim o stațiune turistică vizibilă și ar trebui să lucrăm și la aspectul urbanistic al localității noastre.

Dl. primar – acum 2 săptămâni am avut o întâlnire cu toți factorii de decizie a celui mai mare proiect, din discuțiile avute am înțeles că se creionează câștigarea licitației, este un ofertant pentru acest obiectiv. Licitațiile au fost ținute de către Acet Suceava și sunt anumite proceduri de parcurs. Referitor la stația de epurare de la fabrica Rarău este finalizată dar nu este pusă în funcțiune. O să vin țin la curent cu aceste investiții. Biroul meu este deschis zilnic până la orele 19, orice probleme sau întrebări aveți, vă rog să veniți să le discutăm și împreună să le rezolvăm pentru binele comunității. Putem merge împreună și la obiectivele de investiții, pentru a vedea situația reală. Am depus documentația pentru secția de paliație și pregătim documentația pentru aqua park. Sperăm să avem șansa ca proiectul cu aqua park să fie aprobat, el va aduce un plus de valoare turismului în Câmpulung. În luna iunie, sperăm să fie operațional centrul aeromedical, respectiv elicopterul Smurd și facilitățile aferente. Nu putem face comparații cu alte primării, fiecare are avantaje și dezavantaje.

Dl. consilier local Cîrmaci – care este termenul de finalizare a lucrărilor din cadrul proiectului ,,apă și canal” și când se vor începe asfaltările la străzile care au fost/sunt în lucru?

Dl. primar – termenul de finalizare/execuție a proiectului ,,apă și canal” este anul 2027. Sunt mulțumit de stadiul lucrărilor efectuate de către firma Dimex, cu siguranță se vor încadra în termen. A fost și disconfortul meteo care a dus le degradarea străzilor, mâine vom stabili un grafic de aducere a străzilor la forma inițială.

Dl. primar părăsește sala de ședință.

Dl. consilier local Popescu – este un moment interesant astăzi. Știu că dl. primar are o problemă cu mine nu doar din acest mandat ci din anul 2020. Problema este din momentul când în acest Consiliu a început să funcționeze o opoziție constructivă. Atât colegii consilieri cât și cetățenii care mă cunosc știu că eu sunt o persoană care port respect tuturor, chiar și autorităților statului. Dl. primar face o confuzie foarte mare, critica mea constructivă este legată de activitatea dumnealui în administrația publică, nu are treabă cu viața personală. Gestul dumnealui îmi arată că se sustrage de a furniza răspunsurile la anumite întrebări legitime venite din partea cetățenilor. Dacă dumnealui nu-i place competiția și aportul din partea celorlate persoane, este decizia lui. Domnul primar nu este șeful consiliului local, noi avem altă menire. Consiliul local este organul legislativ și am tot dreptul să exprim anumite chestiuni și probleme din partea cetățenilor. Dumnealui poate fi șef, dar nici măcar în cadrul instituției, ci în cadrul organizației politice pe care o conduce. Aș fi dorit o clarificare asupra proiectului de ,,apă și canal” s-a pierdut din vedere un lucru important, adică apa pluvială. Sunt multe puncte critice în oraș unde apa pluvială crează probleme, trebuie să căutăm soluții pentru a nu sparge carosabilul. O altă problemă veche care nu este rezolvată este cea legată de consolidarea albiilor pâraielor, se are în vedere un astfel de proiect? Dacă o să fie nevoie, voi adresa aceste întrebări și în scris.

Dl. consilier local Simion – anunță că în luna iunie, secția de pediatrie o să fie închisă datorită faptului că dl. doctor pediatru este în concediu medical. Este o mare problemă și ar trebui să avem în vedere să mai aducem un medic pediatru sau să fie măcar o asistentă la urgențe.

Dl. primar intră în sala de ședință.

Dl. consilier local Paziuc – responsabilitatea este a conducerii spitalului de a face toate demersurile în vederea identificării medicilor specialiști. Într-adevăr este o mare problemă cu pediatria, chiar și la Suceava s-a închis linia de garda, medicii nu vor să mai lucreze la stat deoarece gărzile sunt foarte prost plătite. Consiliul de Administrație poate găsi medici, dar nu cred că acesta este rolul lor. Înțeleg problema semnalată de dl. Simion, trebuie să găsim soluții pentru a rămâne medicii la noi. Spitalul de Psihiatrie a depus un proiect pentru un ambulatoriu de psihiatrie, am trecut de faza tehnică și economică, am ajuns la cea de finanțare. Avem toate avizele la zi, este un lucru bun și unic în județ. Este destinat atât copiilor cât și adulților, vom avea un compartiment de neurologie și un computer tomograf. Mulțumesc colegilor care s-au implicat, este primul proiect european pe care l-am accesat. Partea bună este că o să fie separat de spital, deoarece multă lume este reticientă în a intra într-un spital de psihiatrie. Este îngrijorător faptul că a crescut numărul de copii care consumă droguri și etnobotanice, trebuie să ne implicăm mai mult în educație. Ar trebui împreună cu poliția și conducerea școlilor să implementăm un proiect educațional la nivel de liceu, chiar și școală generală pentru a cunoaște elevii riscurile la care se expun.

Dl. primar – cum stau lucrările la fostele sere?

Dl. consilier local Paziuc – ieri a fost aprobat proiectul legat de fostele sere. Detaliază proiectul.

Dl. consilier local Macovei – un lucru benefic cu ambulatoriu de psihiatrie. Care este situația juridică actuală a fostului cinematograf Moldova? Cetățenii doresc informații cu privire la transportul public în comun, respectiv autobuzele electrice.

Dl. primar – referitor la cinematograf, așteptăm să apară ghidul pentru a putea depune proiectul în vederea modernizării și reabilitării cinematografului. Avem făcută expertiza și documentația depusă pentru proiectul ,,eficiență energetică” și sperăm să fie aprobată suma necesară reabilitării pentru măcar 3 blocuri din cele 14 în cauză. Referitor la supraimpozitarea clădirilor/terenurilor neîngrijite este o comisie care analizează și calculează sumele conform legislației și a gradului de deterioare a imobilelor. În ceea ce privește transportul public, este o procedură legală de lungă durată care trebuie respectată cu strictețe. Cetățenii care vizionează ședința trebuie să fie informați corect.

Dl. președinte de ședință – cunoașteți regulamentul, aveți dreptul la o interpelare de 3 minute.

Dl. consilier local Posa – la majoritatea întrebărilor am primit răspuns, doresc să se aibă în vedere rezolvarea problemei secției de pediatrie.

Dl. primar – noi deținem 2 apartamente și vom aproba trecerea lor în administrarea spitalului pentru a oferi locuință medicilor tineri. Este o problemă complicată cu secția de pediatrie, facem toate demersurile de a aduce/atrage specialiști și la această secție.

Dl. consilier local Varvaroi – regulamentul consiliului spune că se poate face o derogare de la o singură intervenție cu acceptul colegilor din consiliu. Doresc să-i dau eu replica domnului consilier Popescu, este departe de a avea inocența să strige că împăratul este gol. Voi parafraza pe cel mai mare istoric Nicolae Iorga care spune că ,,un popor care nu-și cunoaște istoria este ca un copil care nu-și cunoaște părinții”. Observ că nu cunoașteți istoria acestui municipiu, ar trebui să citiți că în 12 ani au fost multe proiecte și informări adresate Apelor Române pentru consolidarea albiilor pâraielor. Dumneavoastră faceți veșnic campanie electorală și populism, acest aspect face mai mult rău decât bine consiliului local. Lucrurile funcționează diferit la nivel de comunitate față de Parlamentul României, aici venim să rezolvăm probleme câmpulungenilor. În ultima perioadă s-au accesat multe proiecte europene și s-au făcut multe investiții. Referitor la transportul public local este un serviciu social care trebuie să-l păstrăm, noi suntem aici să punem cu toții umărul să rezolvăm probleme cetățenilor.

Dl. consilier local Maftean – personal am stat de vorbă cu un medic urolog de la Bistrița care și-a exprimat dorința de a profesa în Câmpulung și în acest sens dorește obținerea unui spațiu în Policlinică.

Dl. primar – când e vorba de sănătate, vom găsi soluții.

Dl. președinte de ședință – dl. Popescu vă rog să fiți foarte scurt.

Dl. primar părăsește sala de ședință.

Dl. consilier local Popescu – vă mulțumesc că m-ați trimis la citit.

Dl. președinte de ședință – dl. Popescu aveți cuvântul doar dacă aveți o problemă concretă, altfel vă tai microfonul.

Dl. consilier local Popescu – dl. Varvaroi chiar v-ați comportat ca un adevărat credincios față de stăpân. Într-adevăr este o mare problemă consumul de droguri și substanțe etnobotanice, este un alt eșec al administrației curente, deoarece nu a existat o strategie de combatere a acestui fenomen. Doresc să aduc la cunoștință, că noi și în special colega mea a avut inițiativa cu privire la redeschiderea secției de paliative. Referitor la transportul public în comun, domnul primar a spus că o să fie funcțional în iunie 2024, există dovezi pe internet. Aportul nostru este constructiv, apreciem efortul aparatului de specialitate și răbdarea colegilor.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1025.

 **PREŞEDINTE DE ŞEDINŢĂ, SECRETAR GENERAL,**

 **Lițu Nicolae Erhan Rodica**

 **Întocmit,**

 Ropcean Luminița-Georgeta